அயோடின் ஐந்தாக்சைடு

அயோடின் ஐந்தாக்சைடு (Iodine pentoxide) என்பது I2O5  என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். அயோடிக் அமிலத்தின் நிலைப்புத் தன்மையுடைய ஒரேயொரு  நீரற்ற வடிவச் சேர்மம் அயோடின் ஐந்தாக்சைடு ஆகும். 0 செல்சியசு வெப்பநிலையில் அயோடிக் அமிலத்தை உலர் காற்றில் நீர்நீக்கம் செய்வதால் அயோடின் ஐந்தாக்சைடு தயாரிக்கலாம்:

2HIO3 → I2O5 + H2O

 அமைப்பு 
139.2° கோண அளவுடன் வளைந்த I-O-I பிணைப்புடன் அயோடின் ஐந்தாக்சைடு காணப்படுகிறது. ஆடித்தளம் இல்லாத மூலக்கூறு என்பதால் இதனுடைய சீரொழுங்கு C2v. ஆக இருப்பதில்லை. விளிம்புநிலை பிணைப்புகளில் I-O இடைவெளி 1.80 Å ஆகவும் பாலம் அமைக்கும் பிணைப்புகளில் இந்நீளம் 1.95 Å ஆகவும் காணப்படுகிறது

 வினைகள் 
அயோடின் ஐந்தாக்சைடு , அறை வெப்பநிலையில் கார்பன் ஓராக்சைடை எளிதாக கார்பன் டை ஆக்சைடாக ஆக்சிசனேற்றம் செய்கிறது.

5CO + I2O5 → I2 + 5CO2

வளிம மாதிரிகளில் உள்ள கார்பன் ஓராக்சைடின் அடர்த்தியை பகுப்பாய்வு செய்வதற்கு இவ்வினை பயன்படுத்தப்படுகிறது.

அயோடின் ஐந்தாக்சைடு SO3 மற்றும் S2O6F2 ஆகியனவற்றுடன் இணைந்து அயோடைல் உப்புகளையும் கந்தக அமிலத்துடன் சேர்ந்து அயோடோசில் உப்புகளையும் தருகிறது.

சுமார் 350 0 செல்சியசு வெப்பநிலைக்குச் சூடுபடுத்தினால் அயோடின் ஐந்தாக்சைடு அயோடின் ஆவியாகவும் ஆக்சிசனாகவும் சிதைவடைகிறதுG. Baxter and G. Tilley, "A Revision of the Atomic Weights of Iodine and Silver," The Chemical News and Journal of Industrial Science; Volumes 99-100, Royal Society Anniversary Meeting, December 3, 1909, p. 276. (Google Books)

 மேற்கோள்கள் 

பகுப்பு:அயோடின் சேர்மங்கள்
பகுப்பு:ஆக்சைடுகள்
பகுப்பு:அமில ஆக்சைடுகள்
பகுப்பு:ஆக்சிசனேற்றிகள்
பகுப்பு:அயோடைடுகள்